ལེགས་པར་སྦྱར་བའི་སྒྲའི་བསྟན་བཅོས་ཙནྡྲ་པའི་རྣམ་བཤད་བརྡ་སྤྲོད་གཞུང་ལུགས་རྒྱ་མཚོར་འཇུག་ཅིང་ལེགས་བཤད་རིན་ཆེན་འདྲེན་པའི་གྲུ་གཟིངས་ཞེས་བྱ་བ་བཞུགས་སོ།།

༅༅།།མཁྱེན་བརྩེའི་རྒྱ་མཚོ་གཏིང་མཐའ་མེད་པ་ཡོན་ཏན་རིན་ཆེན་རིན་ཐང་བྲལ་བས་ཕྱུར་བུར་གཏམས།།དད་པའི་བློ་ཅན་སྐལ་བཟང་རྣམས་ལ་མ་བསྤངས་པར་ཡང་གཏན་པ་མེད་པའི་མཆོད་སྦྱིན་འགྱེད།།མ་ལུས་རྒྱལ་བའི
ཡེ་ཤེས་ཆེན་པོར་མཉམ་པར་འཇུག་ཀྱང་ཕུལ་བྱུང་ཐུགས་རྗེའི་ཁྱད་པར་ཅན།།བླ་མེད་སྟོན་པ་ཤཱཀྱའི་གཙོ་བོ་དཔལ་ལྡན་ཀརྨ་བ་དེས་རྣམ་ཀུན་སྐྱོང་གྱུར་ཅིག།གདོད་ནས་རྣམ་དག་ཡེ་ཤེས་རལ་གྲི་རབ་ཏུ་འབར་བས་རྨོངས་པའི་ཕུན་སྟུག
མཐར་མཛད་ཅིང་།།གདུལ་བྱ་རྣམས་ལ་ཤེས་རབ་མཆོག་གི་སྣང་བ་རྒྱ་ཆེན་ནུབ་པ་མེད་པ་ཡང་དག་སྦྱིན།།སྒྲིབ་གཉིས་རྩུབ་རེག་ཟད་པར་སྤངས་པས་འཇམ་པའི་ཕུལ་གྱུར་གཞོན་ནུའི་མཛེས་སྐུ་ཕུན་སུམ་ཚོགས།།རྒྱལ་ཀུན་ཡབ་གྱུར་འཇམ།
དཔལ་དཔའ་བོ་སྤྱི་བོར་མཆོད་དོ་བྱང་ཆུབ་བར་དུ་བཤེས་མཛོད་ཅིག།རྒྱལ་བ་ཀུན་གྱི་བརྩེ་ཆེན་རྒྱ་མཚོ་ལས།།མངོན་འཁྲུངས་ཡེ་ཤེས་དཀྱིལ་འཁོར་ཆ་གང་བ།།ཕོངས་པ་ཀུན་ལས་རྟག་ཏུ་སྩོལ་མཛད་པའི།།འཆི་མེད་ལྷ་མོས
རྟག་པ་དམ་པ་སྩོལ།།གང་གི་ཐུགས་རྗེའི་སྒྱུ་འཕྲུལ་ལས་འོངས་པའི།།བློ་གྲོས་འོད་དཀར་བྱེ་བ་འགྱེད་པའི་དཔལ།།སྨྲ་མཁས་ལྷ་དབང་རྣམས་ཀྱི་གཙུག་གི་རྒྱན།།དཔལ་ལྡན་ཟླ་བའི་ཞབས་ལ་ལན་བརྒྱར་འདུད།།འཇིག་རྟེན།

དབང་ཕྱུག་རིག་སྔགས་ཆེ་གྲུབ་པས།།སྒྲ་བྱེད་ཀུན་གྱི་རྩེར་གྱུར་པཱ་ཎི་ནཱི།།བ་ར་རུ་ཙི་ལ་སོགས་ལེགས་སྦྱར་སྐད།།སྨྲ་བའི་དབང་ཕྱུག་རྣམས་ལ་གུས་བཏུད་ནས།།འཕགས་པ་ཟླ་བས་རབ་ཏུ་རྒྱས་བྱས་པའི།།
སྒྲ་ཡི་བསྟན་བཅོས་ཙཱནྡྲའི་ཆུ་གཏེར་གང་།།རབ་ཏུ་བརྒལ་སླད་གངས་རིའི་ཁྲོད་འདི་ནི།།མཁས་པའི་སྐྱེ་བོ་འགའ་འགས་ངལ་བ་བརྟེན།།འོན་ཀྱང་ཕྱོགས་བསླང་གྱུར་པ་ལྟར་མཐོང་ནས།།དོན་བཞིན་འཆད་པར་འདོད་པའི་བློ་གྲོས་ཀྱིས།།།
དོན་གཉེར་ཚོགས་རྣམས་ཕ་རོལ་བསྒྲལ་བྱས་ནས།།དོན་མཆོག་རིན་ཆེན་ངེས་པར་ཐོབ་པའི་ཕྱིར།།འཕགས་ཡུལ་མཁས་པའི་གཞུང་ལུགས་དང་འགྲོགས་པའི།།བློ་གྲོས་ཞུམ་པ་མེད་པའི་དཔུང་བསྐྱེད་དེ།།བརྡ་སྤྲོད་གཞུང་བརྒྱའི
ཚོགས་ལའང་བདེ་བླག་ཏུ།།འཇུག་བྱེད་ལེགས་པར་བཤད་པའི་གྲུ་གཟིངས་བྱ།།དེ་ལ་གསུམ།ཐོག་མར་དགེ་བ་ཀླད་ཀྱི་དོན།བར་དུ་དགེ་བ་གཞུང་གི་དོན།ཐ་མར་དགེ་བ་མཇུག་གི་དོན་ནོ།།དང་པོ་ལ་གསུམ།བཤད་བྱའི
བསྟན་བཅོས་ངོས་བཟུང་ཞིང་དེའི་ཆེ་བ་བརྗོད་པ།འཆད་པའི་དགོས་པ།གང་ལ་བརྟེན་ནས་འཆད་པའོ།།དང་པོ་ནི།རྒྱ་གར་ཤར་ཕྱོགས་པ་རེནྡྲ་ཞེས་པར་སྐུ་འཁྲུངས་པའི་སློབ་དཔོན་ཙནྡྲ་གོ་མི་ཞེས་བྱ་བ་སྒྲ་དང་རྟོག་གེ་ལ་སོགས་པ་ཐུན་མོང་གི།

རིག་གནས་ཐམས་ཅད་མི་བསླབས་པར་མཁྱེན་པས་ལོ་བདུན་གྱི་སྟེང་ནས་མུ་སྟེགས་ཀྱི་རྒོལ་བ་ཚར་གཅོད་ནུས་པ་དེས།སློབ་དཔོན་མྱ་ངན་མེད་པ་ལས་ལུང་མནོས་ཏེ།སྤྱན་རས་གཟིགས་དང་སྒྲོལ་མའི་རིག་སྔགས་བསྒྲུབས་པས་གྲུབ་ཅིང་མཁས་པ་ཆེན་པོར་གྱུར།འཕགས་པ་སྤྱན་ནས
གཟིགས་ཀྱིས་བསྐུལ་ནས་གོ་མིའི་དགེ་བསྙེན་གྱི་བརྟུལ་ཞུགས་མཛད།ཟླ་གྲགས་ཀྱིས་ནཱ་ལནྡྷར་སྤྱན་དྲངས་པའི་ཚེ་འཇམ་དབྱངས་ཀྱི་སྐུ་བརྙན་འཇམ་དཔལ་དངོས་སུ་གཟིགས་ཏེ་བསྟོད་པ་མཛད་པས་སྐུ་གཟུགས་ཀྱི་དབུ་ཡོན་པོར་མཛད་ནས་གསན་པ་བྱུང་།མཁས་པ་ཆེན་པོ་དེ་ཉིད་དང་ལོ་བདུན་དུ་རྩོད་པ་མཛད་པའི་ཚེ་རྩོད
པཞིར་ཉེ་བའི་ཚེ་སྐབས་ཤིག་སྤྱན་རས་གཟིགས་ཀྱིས་དངོས་སུ་སློབ་པར་མཛད་པ་ཟླ་གྲགས་ཀྱིས་གཟིགས་པས།འཕགས་པ་ཉེ་རིང་མི་མངའ་འམ།ཞེས་གསོལ་བ་ན་དེ་ཉིད་དུ་རྡོ་སྐུར་གྱུར་ཏེ་ཆོས་སློབ་བཞིན་པའི་ཕྱག་སོར་ཀེ་རེར་ལུས་པས་འཕགས་པ་མཛུབ་ཀེར་མར་གྲགས།བུད་མེད་དབུལ་པོ་ཞིག
གིས་ནཱ་ལནྡར་སློང་དུ་འོངས་པ་ལ།སྐུ་ལ་གསོལ་བའི་ན་བཟའ་དང་བརྒྱད་སྟོང་པའི་གླེགས་བམ་ཞིག་ལས་གཞན་མེད་པས་ལོགས་བྲིས་ཀྱི་སྒྲོལ་མ་ལ་གསོལ་བ་བཏབ་པས་ལོགས་བྲིས་སྒྲོལ་མ་དངོས་སུ་གྱུར་ཏེ་སྐུའི་རྒྱན་ནོར་བུའི་ཕྲེང་བ་སོགས་ཕུད་ནས་སྩལ་བ་གནང་བས་ཚིམ།རི་མོའི་སྐུ་རྒྱན་མེད་པར་སོང
བསྒྲོལ་མ་རྒྱན་མེད་དུ་གྲགས།བསྟོད་པ་བརྒྱ་དང་བརྒྱད།ནང་རིག་པའི་བསྟན་བཅོས་བརྒྱ་དང་བརྒྱད།ཕྱི་རོལ་གྱི་བསྟན་བཅོས་བརྒྱ་དང་བརྒྱད།བཟོ་གནས་ཀྱི་བསྟན་བཅོས་བརྒྱ་དང་བརྒྱད།བསྟན་བཅོས་ཐོར་བུ་སྣ་ཚོགས་བཞི་བརྒྱ་དང་སུམ་ཅུ་རྩ་གཉིས་བརྩམས་པར་གྲགས།ཙནྡྲའི་གླིང་དང་།
སིངྒ་ལྦའི་གླིང་དང་།རྒྱ་གར་ཤར་ཕྱོགས་དང་ལྷོ་ཕྱོགས་ཀྱི་རྒྱུད་དང་།ཡུལ་དབུས་དང་།དྷཱ་ན་ཤྲཱིའི་གླིང་དང་།རི་བོ་པོ་ཊ་ལ་རྣམས་སུ་འགྲོ་དོན་མཛད་ཅིང་ད་ལྟའང་པོ་ཊ་ལ་ན་སྐུ་དངོས་སུ་བཞུགས།དུས་ཀྱི་འཁོར་ལོའི་རྒྱུད་ཕྱི་མ་སོགས་ནས་ལུང་བསྟན་པའི་སློབ་དཔོན་ཆེན་པོ་དེས།ལྷོ་ཕྱོགས་ཀྱི་རྒྱུད་དུ་དྲབ་

་མཆོག་སྲེད་ཀྱི་ལྷ་ཁང་དུ་ཀླུའི་རྒྱལ་པོ་མཐའ་ཡས་སམ་ལྷག་མ་ཅན་གྱིས་བྱས་པའི་པཱ་ཎི་ནིའི་འགྲེལ་པ་གཟིགས་པས།འགྲེལ་པ་ཞེས་བྱ་བ་ཚིག་ཉུང་བ།དོན་མང་བ།མ་ཟློས་པ།ཚང་བ་ཞིག་དགོས་པ་ལ།ཀླུ་ནི་རྨོངས་པ་ཤས་ཆེ་བས།ཚིག་མང་བ།དོན་ཉུང་བ།ཟློས་པ།མ་ཆང
བའོ།།ཞེས་སྤད་ནས་པཱ་ཎི་པའི་དོན་འགྲེལ་གྱི་ཚུལ་དུ་ཙཱནྟ་བྱཱ་ཀ་ར་ཎ།ཞེས་པ་ཤློ་ཀ་བདུན་བརྒྱ།ལེའུ་ཉི་ཤུ་རྩ་བཞིའི་བདག་ཉིད་ཙན་དང་།དེའི་ཡན་ལག་ཏུ་ཡི་གེའི་མདོ་དང་ཨུཎྜ་སོགས་ཀྱི་མདོ་རང་འགྲེལ་དང་བཅས་པ།ཏིང་སུ་པྲའི་འགྲལ་པ།བྱིངས་མདོ།ཉེར་སྒྱུར་གྱི་འགྲེལ་པ།རྟགས་བསྡུ་བ
སོགས་མཛད་པ་ལས།ནཱ་ལནྡར་ཟླ་གྲགས་ཀྱིས་མཛད་པའི་ཀུན་བཟང་སྦྲ་མདོ་གཟིགས་པས་དེ་ནི་ཚིག་གི་སྦྱོར་བ་ཤིན་ཏུ་ལེགས་ཤིང་།རང་གི་དེ་དེ་ཙམ་དུ་མི་ལེགས་པར་མཁྱེན་ཏེ་འགྲོ་དོན་མི་འབྱུང་བར་དགོངས་པས་ཙཱནྣའི་གླེགས་བམ་ཁྲོན་པར་བསྒྱུར་བ་ན།རྗེ་བཙུནྡ་མ་སྒྲོལ་མས།ཁྱོད་ཀྱི་འདི་གཞན་པན་གྱི་
བསམ་པ་བཟང་པོས་བྱས་པས་མ་འོངས་པ་ན་སེམས་ཅན་ལ་ཤིན་ཏུ་ཕན་པར་འགྱུར་ལ།ཟླ་གྲགས་ཀྱིས་ནི་མཁས་པའི་ང་རྒྱལ་གྱིས་བརྩམས་པས་གཞན་ལ་ཕན་ཐོག་ཆུང་ངུར་འགྱུར་རོ།།དེའི་ཕྱིར་གླེགས་བམ་ཁྲོན་པ་ནས་ཕྱུངས་ཤིག་ཅེས་ལུང་བསྟན་པ་ལྟར་བླངས་པས།ཁྲོན་པ་དེའི་ཆུ་འཐུངས་པ་ཙམ་གྱིས་
ཤེས་རབ་ཆེན་པོར་འགྱུར་བ་བྱུང་ཞེས་གྲགས་པའི་བརྡ་སྤྲོད་པི་ཙཱནྡྲའི་མདོ་ནི་འདིར་བཤད་པར་བྱ་བའོ།།བོད་ཡུལ་དུ་སློབ་སྤྲིངས་དང་ཙཱནྡྲའི་མདོ་ཡན་ལག་དང་བཅས་པ་རྒྱལ་རིགས་ཀྱི་དགེ་སློང་ཞིག་བབས་ནས་སྡིག་པ་སྣ་ཚོགས་སྤྱོད་པ་ཞིག་བྱུང་བ་འདུལ་བའི་དོན་དུ་བརྩམས་ཞེས་གྲགས་ཀྱང་།དེ་ནི་སློབ་སྤྲིངས་
ཁོ་ན་ཡིན་ཏེ།རྒྱལ་རིགས་རིན་ཆེན་གྲགས་པ་ཞེས་པ་རབ་ཏུ་བྱུང་བ་བབས་པ་ཞིག་ལ་པོ་ཊ་ལང་གཤེགས་ཟིན་ནས་ཆོངས་པ་ལ་བསྐུར་བར་བཤད་པའི་ཕྱིར་རོ།།དེ་ལྟ་བུའི་བསྟན་བཅེས་འདིའང་སྒྲ་མདོ་གཞན་ལས་ཡོན་ཏན་དུ་མས་ཁྱད་པར་དུ་འཕགས་པ་ཡིན་ཏེ།བཤད་མ་ཐག་པ་ལྟར་རྩོམ་པ་པོ་བཅོམ་ལྡན་འདས

ཀྱིས་ལུང་བསྟན་པའི་འཕགས་པ་ཆེན་པོ་ཡིན་པ་དང་།བསྟན་བཅོས་ཉིད་ཀྱིས་འགྲོ་དོན་རྒྱ་ཆེན་པོ་འབྱུང་བར་ལྷག་པའི་ལྷས་ལུང་བསྟན་པ་དང་།གླེགས་བམ་གྱིས་རེག་པའི་བེམ་པོས་ཀྱང་སེམས་ཅན་ལ་ཕན་ཐོག་པ་དང་།བཅོམ་ལྡན་འདས་ཀྱིས་སྒྲ་བྱེད་པར་ལུང་བསྟན་པའི་སློབ་དཔོན་པཱ་ཎི་ནིའི་ལུགས་ཀྱི་རྗེས
སུ་འབྲངས་ཤིང་།བརྡ་ཁྱད་དང་།སྒྲུབ་ཚུལ་གྱི་ཆོ་ག་སོགས་ལ་དེ་ལས་ཀྱང་ཟོར་ཡང་ཞིང་བདེ་བར་མཛད་པ་དང་།རྗོད་བྱེད་ཀྱི་ཚིག་ཉུང་ཞིང་བརྗོད་བྱའི་དོན་མ་ཚང་བ་མེད་པར་ཡོངས་སུ་རྫོགས་པ་དང་།འཆད་པའི་གོ་རིམས་དང་རྣམ་དབྱེ་ལ་སོགས་པ་མ་འཁྲུགས་པས་གསལ་ཞིང་དོན་བདེ་བླག་ཏུ་རྟོགས་ནུས་པ་སོགས
གགཞུང་གཞན་གྱིས་བསྐྲུན་པར་མི་ནུས་པའི་ཕྱིར་རོ།།གཉིས་པ་ནི།སྤྱིར་ཤེས་བྱ་རིག་པའི་གནས་ལྔ་ལ་སློབ་པའི་དགོས་པ་ནི།གཞན་གྱི་འཁྲུལ་པ་ཚར་གཅོད་ཅིང་གདུལ་བྱ་རྗེས་སུ་གཟུང་བ་དང་།རང་ཉིད་ཀུན་ཤེས་པར་བྱ་བའི་ཕྱིར་དང་།ཉིད་དགོས་ནི་རྣམ་པ་ཐམས་ཅད་མཁྱེན་པའི་གོ་འཕང་བསྒྲུབ་པའི
ཕྱིར་ཏེ།མདོ་སྡེ་རྒྱན་ལས།རིག་པའི་གནས་ལྔ་དག་ལ་བརྩོན་པར་མ་བྱས་ན།།འཕགས་མཆོག་གིས་ཀྱང་ཐམས་ཅད་མཁྱེན་ཉིད་མི་འགྱུར་ཏེ།།དེ་བས་གཞན་དག་ཚར་བཅད་རྗེས་སུ་གཟུང་ཕྱིར་དང་།།རང་ཉིད་ཀུན་ཤེས་བྱ་ཕྱིར་དེ་ལ་དེ་བརྩོན་བྱེད།།ཅེས་བསྟན་པའི་ཕྱིར་རོ།།དེའང་།སྒྲ་དང་ཚད་མའི་རིག
་གཉིས་ཀྱིས་གདུལ་བྱ་རྣམས་ཀྱི་མ་རྟོགས་པ་དང་།ལོག་པར་རྟོག་པའི་འཁྲུལ་པ་རྣམས་ཚར་གཅོད་པར་བྱེད་ལ།བཟོ་གསོ་གཉིས་ཀྱིས་གདུལ་བྱ་རྣམས་བསྡུ་ཞིང་རྗེས་སུ་འཛིན་པར་བྱེད་པ་དང་།ནང་རིག་གིས་རང་ཉིད་ལ་ཆོས་ཐམས་ཅད་ཀྱི་དེ་ཁོ་ན་ཉིད་རྟོགས་པའི་ཡེ་ཤེས་དྲི་མ་མེད་པ་སྐྱེད་པར་བྱེད་ཅིང་།དེ་དག་ཐམས་ཅད
་གོམས་པ་མཐར་ཐུག་པས་བླ་ན་མེད་པའི་བྱང་ཆུབ་རྣམ་པ་ཐམས་ཅད་མཁྱེན་པའི་གོ་འཕང་ཐོབ་པ་ཡིན་ནོ།།ཁ་ཅིག་གིས།འཕགས་པ་རྣམས་ཀྱི་མཆོག་ཡིན་ན་ཐམས་ཅད་མཁྱེན་པ་ཉིད་དུ་གྲུབ་པས་སླར་རིག་གནས་ལ་བརྩོན་ནས་རྣམ་མཁྱེན་སྒྲུབ་ག་ལ་དགོས་ཞེས།མདོ་རྒྱན་གྱི་ལུང་འདིའི་འགྱུར་མི་ལེགས་པ་སྐད་དུ་བྱེད་མོད།

དེ་ནི་འགྱུར་མ་ལེགས་པ་མིན་ཡང་རང་ཉིད་ཀྱིས་གཞུང་དོན་དཔྱིས་ཕྱིན་པར་མ་གོ་བས་ནོངས་པ་སྟེ།ལུང་དེའི་དོན་ནི།སྔོན་དུ་རིག་པའི་གནས་རྣམས་ལ་གོམས་ཤིང་མཁས་པ་ཞིག་མ་ཡིན་ན།འཕགས་པ་མཆོག་དེ་ལ་ཐམས་ཅད་མཁྱེན་པ་ཞེས་པའི་མཚན་ཐོབ་པ་མ་ཡིན་ནོ།།ཞེས
འཕགས་མཆོག་སངས་རྒྱས་དེ་ཐམས་ཅད་མཁྱེན་པ་ཡིན་པའི་སྒྲུབ་བྱེད་དུ་སྔོན་རིག་པའི་གནས་ལྔ་ལ་གོམས་པར་བྱས་པའི་རྒྱུ་བརྗོད་པ་ཡིན་གྱི།འཕགས་པ་མཆོག་དེ་ཐམས་ཅད་མཁྱེན་པ་མ་ཡིན་པར་སྟོན་པ་མ་ཡིན་ནོ།།སྤྱིར་འཕགས་མཆོག་ཅེས་པ་སློབ་མི་སློབ་ཀྱི་འཕགས་པ་ཐམས་ཅད་ལ་འཇུག་པས།
དེའི་ཚེ་སློབ་པ་འཕགས་པས་སྔར་རིག་པའི་གནས་རྣམས་མང་དུ་མཁྱེན་ཟིན་ཡང་།ད་དུང་རྫོགས་པའི་བྱང་ཆུབ་མ་ཐོབ་ཀྱི་བར་དུ་གོང་ནས་གོང་དུ་གོམས་ཤིང་ཁྱད་པར་དུ་རྟོགས་པར་བྱ་རྒྱ་ཆེས་མང་བའི་ཕྱིར།འཕགས་པ་ཐོབ་ནས་རིག་པའི་གནས་ལྔ་ལ་བརྩོན་པར་བྱ་མི་དགོས་པའང་མ་ཡིན་ནོ།།དེས་ན་འཕགས་པ
མཆོག་ཅེས་པ་འཕགས་པ་ཐམས་ཅད་ལས་ཆེས་མཆོག་ཏུ་གྱུར་པ་རྫོགས་པའི་སངས་རྒྱས་ལ་བརྗོད་པའི་སྐབས་ཤིག་དང་།ཕྱིར་མི་ལྡོག་པའི་བྱང་ཆུབ་སེམས་དཔའ་ལ་བརྗོད་པའི་སྐབས་ཤིག་དང་།འཕགས་ས་ཐོབ་པ་ཙམ་ལ་ཞེ་སའི་བརྡ་སྦྱར་ནས་བརྗོད་པའི་སྐབས་ཤིག་སྟེ་གསུམ་ཡོད་པས་སྐབས་ཐོབ་གང་ཡིན་ལ
པྱད་པར་བྱའི་མཐའ་གཅིག་ཏུ་ཞེན་པར་ཡང་མི་བྱའོ།།ཁྱད་པར་སྒྲ་རིག་པ་ལ་སློབ་པའི་དགོས་པ་ནི།རྣམ་པ་ཐམས་ཅད་མཁྱེན་པའི་གོ་འཕང་སྒྲུབ་པར་བྱེད་པ་ལ་བདེ་བར་གཤེགས་པའི་གསུང་རབ་རིན་པོ་ཆེ་ཐུན་མོང་དང་ཐུན་མོང་མ་ཡིན་པ་ལ་ཐོས་བསམ་སྒོམ་པ་ཚུལ་བཞིན་དུ་བྱེད་དགོས་ཤིང་།དེར་ཡང་ཐོས་བསམ
་བྱས་པར་སྒོམ་པ་ཡང་དག་པར་མི་ཤེས་པས་དང་པོར་ཐོས་བསམ་ལ་འབད་པ་གལ་ཆེ་ཞིང་།ཐོས་བསམ་ཚུལ་བཞིན་དུ་བྱེད་པ་ལའང་འཕགས་པའི་ཡུལ་དུ་ཕྱི་རོལ་གྱི་རིག་གནས་དང་བདེ་བར་གཤེགས་པའི་གསུང་རབ་ཕལ་མོ་ཆེ་ལེགས་པར་སྦྱར་བ་ལྷའི་སྐད་དུ་ཡོན་པས་དེ་རྣམས་ཀྱི་ཚིག་དོན་དཔྱིས་ཕྱིན་པར་གོ་བ་ལ

རྡ་སྤྲོད་པའི་རིག་པ་འདི་ཉིད་ལ་ངེས་པར་སློབ་དགོས་པ་ཡིན་ནོ།།འཕགས་པའི་ཡུལ་དུ་དེ་ལྟར་ཡིན་མོད།བོད་ཡུལ་དུ་ཅང་མཁོའམ་ཞེ་ན།བོད་ཡུལ་དུའང་འདི་སློབ་པ་ཤིན་ཏུ་གལ་ཆེ་སྟེ།སྔར་འཕགས་ཡུལ་ནས་བོད་དུ་ཆོས་བསྒྱུར་བའི་ཚེ་ནའང་འདི་ལ་མ་བརྟེན་པར་སྦྱར་བའི་ཐབས་མེད་ཅིང་།དེར་སང་ཆོས
བསྒྱུར་རྒྱུ་མང་པོ་མེད་ཀྱང་།བོད་ཡུལ་གྱི་གསུང་རབ་ཕལ་མོ་ཆེ་ལེགས་སྦྱར་ལས་བསྒྱུར་བ་ཤས་ཆེ་བས།དེ་རྣམས་ཀྱི་དོན་མཐར་ཐུག་པ་གོ་བ་ལ་འདི་མེད་ཐབས་མེད་པ་དང་།ལོ་ཙཱ་བའི་འགྱུར་ནོར་བ་དང་།འཆད་མཁན་གྱི་བཤད་པ་ནོར་བ་སོགས་ཀྱང་འདི་ལ་བརྟེན་ནས་དཔྱད་པས་དག་པར་བྱེད་ནུས་པ་དང་།
ངེས་ཚིག་གི་བཤད་པ་ཕལ་ཆེ་བ་ཞིག་ཀྱང་བོད་སྐད་རྐྱང་པའི་སྟེང་ནས་འཆད་མི་བཏུབ་པས་འདི་ལ་བརྟེན་ནས་འཆད་ཅིང་དོན་ངེས་དགོས་པ་དང་།སྔགས་ཀྱི་ཡིག་དོན་དང་སྦས་དོན་གྱི་བཤད་པ་མང་པོའང་འདི་ལ་མ་བརྟེན་པར་འཆད་ཐབས་མེད་པ་ཡོད་ཅིང་།གསང་སྔགས་དག་པར་བཟླས་པའང་འདི་ལ་བརྟེན
ནས་འབྱུང་བས་སོ།།ཕྱི་དུས་འདིར་འགའ་ཞིག་གིས་རང་ཉིད་རྨོངས་པའི་བརྟུལ་ཞུགས་བཟུངས་ནས་གཞན་ལ་ཕྲག་དོག་མི་བཟད་པས་སྒྲ་སོགས་ཕྱི་རོལ་པའི་རིག་པ་སློབ་པ་ནི་མུ་སྟེགས་བྱེད་དང་མཚུངས་སོ།།ཞེས་བླན་ཁྲོད་དུ་སྒྲེང་བ་ལ་ཕྱུགས་དང་མཚུངས་པ་གཞན་དག་གིས་དེ་དེ་བཞིན་ནོ་ཞེས་སྨྲ་བར་བྱེད་དོ།།
ཀྱེ་མ།བདེ་བར་གཤེགས་པའི་གསུང་རབ་དགོངས་འགྲེལ་དང་བཅས་པར་ཐོས་བསམ་དང་འཆད་རྩོམ་བྱེད་པ་ལ་ཉེ་བར་མཁོ་བའི་ཡན་ལག་གང་ལ་འབད་པར་བྱེད་པ་དེ་མུ་སྟེགས་དང་མཚུངས་སམ་ཅི།འཕགས་ཡུལ་གྱི་སློབ་དཔོན་ཟླ་བྱའི་ཞབས་སོགས་མཁས་པ་དེ་རྣམས་དང་།གངས་རིའི་ཁྲོད་འདིར་སྐ
ཅོག་ཞང་གསུམ་སོགས་ལོ་ཙཱ་ཆེན་པོ་དེ་རྣམས་ཀྱང་མུ་སྟེགས་སུ་སྨྲ་བར་བྱེད་དམ།འཕགས་པ་མ་ཕམ་པ་སོགས་ཀྱིས་རིག་གནས་ལྔ་ལ་བརྩོན་དགོས་པར་གདམས་པའང་ལོག་པའི་གདམ་ངག་ཏུ་འདོད་དམ།བག་ཡོད་པར་གྱིས་ཤིག་གུ།གསུམ་པ་གང་ལ་བརྟེན་ནས་འཆད་པ་ནི།སྒྲ་རིག་པའི་བསྟན་བཅོས

ཡན་ལག་དང་བཅས་པ་ཅུང་ཟད་མཐོང་ཞིང་ཐོས་པ་ལ་བརྟེན་ནས་ཏེ།དེའང་།བཅོམ་ལྡན་འདས་ཀྱིས་འཇམ་དཔལ་རྩ་རྒྱུད་དུ་སྒྲ་བྱེད་པར་ལུང་བསྟན་པའི་བྲམ་ཟེ་བཱ་ཎི་ནཱི་ཞེས་བྱ་བ་འབགས་ཡུལ་ནུབ་ཕྱོགས་བྷི་རུ་ཀའི་ཚལ་དུ་སྐྱེས་ཏེ།སྒྲ་རིག་པ་ཤེས་སམ་མི་ཤེས་ལག་རིས
ཁན་ལ་བསྟན་པ་ན་མི་ཤེས་པར་ལུང་བསྟན་པས།རང་ཉིད་ཀྱིས་གྲིའུ་ཆུང་གིས་ལག་རིས་བཅོས་ནས་ས་སྟེང་གི་བརྡ་སྤྲོད་པའི་སློབ་དཔོན་མཐའ་དག་བསྙེན།སྒྲ་ལེགས་པར་ཤེས་ཀྱང་ད་དུང་མ་ཚིམ་པར།འཇིག་རྟེན་དབང་ཕྱུག་གི་རིག་སྔགས་བསྒྲུབས་པས་འཕགས་པ་ཞལ་གཟིགས་ཏེ་ཅི་འདོད་གསུངས་པ་ལ་སྨྲ
ཤེས་པར་འཚལ་ཞུས་པས།ཨ་ཨི་ཨུརྠ་སོགས་ཡི་གེའི་བསྡུ་བ་གསུངས་པ་ཙམ་གྱིས་འཇིག་རྟེན་གསུམ་གྱི་སྒྲའི་གནས་ཐམས་ཅད་ཤེས་ནས།པཱ་ཎི་བྱ་ཀ་ར་ཎ་ཤློ་ཀ་སྟོང་དང་།བྱེ་བྲག་འབྱེད་པའི་མདོ་ཤློ་ཀ་སྟོང་ཡོད་པ་མཛད།དེ་ཡན་ཆད་དུ་སྒྲའི་སྦྱོར་བ